Foto: REUTERS/Elijah Nouvelage Amerikaning Tesla elektrmobillar ishlab chiqaruvchisi 123 mingta Model S avtomobillarini ortga chaqirtirib olmoqda. Bu rul gidrokuchaytirgichi bilan bog‘liq ehtimoliy muammolar tufayli yuz beryapti, deb xabar qiladi Reyter agentligi kompaniya mijozlariga yuborilgan maktubga tayangan holda. Kompaniyaning ko‘rsatishicha, avtomobillar ortga chaqirtirib olinishiga rul gidrokuchaytirgichidagi boltlarni almashtirish zarurati sabab bo‘lgan. Ular zanglashga moyil bo‘lib, bu ayniqsa sovuq iqlim sharoitida yuz beradi, shunda yo‘llarga muzga qarshi reagent sepiladi, u kalsiy va magniy tuzlariga ega. Kompaniyadan ta’kidlashlaricha, 2016 yilning apreliga qadar chiqarilgan modellar ortga chaqirtirib olinadi.